BREAKING Ciolacu vorbește de plecarea bugetarilor nemulțumiți de salariile de ”1000 și ceva de euro”: Putem găsi soluții pentru structuri de personal mai suple. Din economiile făcute pot fi mărite salariile celor care merită
Premierul Marcel Ciolacu a declarat joi că guvernul poate găsi ”soluții pentru structuri de personal mai suple” în cazul angajaților de la guvern și parlament care protestează nemulțumiți de creșterea salarială de 10% propusă de Ministerul Muncii.
”Aprobăm o majorare salarială cu 10% în două tranșe, iunie și septembrie, pentru mai multe categorii de salariați din administrația centrală și locală( …) Am văzut că există nemulțumiri față de această majorare, considerată prea mică. Chiar în Guvern, sunt angajați care protestează susținând că muncesc prea mult pentru 1000 și ceva de euro pe lună. Cred că atât la Guvern, cât și la Parlament, putem găsi soluții pentru structuri de personal mai suple. Din economiile făcute pot fi mărite apoi salariile celor care merită”, a spus Ciolacu în debutul ședinței de guvern.
El a cerut ministerelor să termine până la 30 iunie reorganizarea internă ”ca să reducem numărul bugetarilor”.
Reamintim că angajații de la Secretariatul General al Guvernului și din aparatul de lucru al premierului protestează de peste o săptămână și cer creșteri de salarii. Ei denunță ”inechitățile” față de alte categorii de bugetari.
Marți, Ministerul Muncii a publicat un proiect de Ordonanță de Urgență prin care acordă o creștere salarială de 10% unor categorii de bugetari care au reclamat inechități față de alți salariați la stat.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.